पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री अशोक गहलोत ने मुख्यमंत्री चिरंजीवी स्वास्थ्य बीमा योजना का वर्चुअल माध्यम से विधिवत शुभारंभ किया। मुख्यमंत्री निवास पर वीडियो कांफ्रेंस के माध्यम से राज्यस्तरीय समारोह में वीडियों कांफ्रेंस के माध्यम से जिला, ब्लॉक और पंचायत स्तर के जनप्रतिनिधियों और अधिकारियो ने भाग लिया। सोशल मीडिया पर ऑनलाइन हाेकर आमजन भी शुभारंभ कार्यक्रम में जुड़े। सीएमएचओ डॉ. अशोक कुमार यादव ने बताया कि योजना के जरिए जिले सभी परिवारों को हर साल 5 लाख रुपए तक का निशुल्क इलाज सरकारी और सम्बद्ध निजी अस्पतालों में दिया जाएगा।
स्वास्थ्य बीमा कवर में विभिन्न बीमारियों के इलाज के 1576 पैकेजेज और प्रोसिजर शामिल किए गए हैं। मरीज के अस्पताल में भर्ती होने से 5 दिन पहले का चिकित्सकीय परामर्श, जांचें, दवाइयां तथा डिस्चार्ज के बाद के 15 दिनों का संबंधित पैकेज से जुडा चिकित्सा व्यय भी निःशुल्क उपचार में शामिल होगा। सीएमएचओं ने बताया कि पहले स्वास्थ्य बीमा योजना में राष्ट्रीय खाद्य सुरक्षा अधिनियम और सामाजिक, आर्थिक जनगणना के पात्र लाभार्थियो को योजना का लाभ मिल रहा था। लेकिन अब मुख्यमंत्री की बजट घोषणा के अनुसार प्रदेश के संविदाकर्मियों, लघु व सीमांत कृषकों को निशुल्क चिकित्सा सुविधा का लाभ मिलगा। साथ ही जिलें के सभी अन्य परिवारों को बीमा प्रीमियम की 50 प्रतिशत राशि यानि 850 रूपए पर वार्षिक 5 लाख रूपए तक की निशुल्क चिकित्सा सुविधा उपलब्ध होगी।
31 मई तक होगा पंजीकरण अब : सीएमएचओं डॉ. अशोक कुमार यादव ने बताया कि मुख्यमंत्री चिरंजीवी स्वास्थ्य बीमा योजना के लिए 31 मई तक पंजीकरण किया जा सकेगा। पहले पंजीकरण की तिथि 30 अप्रैल तक निर्धारित की गई थी। लेकिन कोविड महामारी के दौरान हो रही असुविधा के कारण मुख्यमंत्री ने पंजीकरण की तिथि आगे बढ़ाया हैं। शनिवार को योजना का शुभारंभ के साथ ही इसका पंजीकरण भी शुरु किया जा चुका हैं। उन्होंने बताया कि जो परिवार अब तक इस योजना से जुड़ चुके है उन्हें 1 मई 2021 से लाभ मिलेगा और जो परिवार 31 मई तक इसमें जुड़ेंगे उन्हे पंजीकरण की दिन से ही लाभ मिलेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn